Tere!
Mina olen Gordon van Veelen ja ma tulen Hollandist.
Olen 10 aastat olnud Healing Rooms'i ehk Palvekliinikute teenistuse juht.
See on ka põhjus, miks olen Eestis,
et õpetada kohalikke usklikke
ja valmistada neid tervendusteenistuseks.
Eesti palvekliinikud asuvad Tartus, Tallinnas, Kuressaares,
Rakveres, Pärnus ja Võrus.
Vabastusteenistus on tervendamiste juures
äärmiselt oluline.
Läänemaailma inimestena
me pole väga kursis vabastusteenistusega.
Me arvame, et see on miski, mis kuulus pigem keskaega
ja mis kaasaega enam ei puuduta.
Pealegi, meile on ju abiks psühholoogia ja psühhiaatria.
Ma hindan vägagi psühholoogiat ja psühhiaatriat,
kuid külastades näiteks Aafrika või Lõuna-Ameerika riike,
puutud sa seal kokku eheda deemonluse ja nõidusega.
Seal sa näed, et tegu on päris asja ja mitte väljamõeldisega.
See pole mingi mõttetus, hirm või ettekujutus.
Läänemaailmas oleme aga kaotanud arusaama sellest
ja see on kahetsusväärne,
kuna oma ignorantsuse tõttu ei oska me ka end kaitsta selle eest.
Deemonid võivad siseneda inimeste ellu ja hävitada need.
Viise, mille kaudu nad me ellu siseneda saavad, on mitmeid.
Kõige olulisemaid teid selleks on patt.
Patt.
Jumal andis Vanas Testamendis Joosuale käsu
korraldada kogu Iisraeli rahvale suur koosolek.
Kuna nii suure hulga rahva jaoks polnud piisavalt suurt kohta,
valis ta kaks mäge, kuhu kogu rahvas kokku kutsuda
ja kus üks suur esitlus maha pidada.
Leviidid pidid õpetama seal
ja Iisraeli rahvas pidi reageerima sellele õpetusele, öeldes "Aamen".
Nii et kujuta ette 120 000 leviiti kuulutamas rahvale teatud seadusi
ning 2 miljonit inimest vastamas sellele "Aamen!"
See, mida nad tegema pidid, on leitav 5 Moosese 27 ptk'st,
alates 14 salmist.
Nii et leviidid kuulutasid rahvale, öeldes järgmist:
Neetud olgu igaüks, kes valmistab nikerdatud või valatud kuju
jäleduseks Issandale,
sepa kätetöö, ja seab selle üles salaja!”
Ja kogu rahvas kostku ning öelgu: Aamen!”
Neetud olgu, kes põlgab oma isa ja ema!”
Ja kogu rahvas öelgu: Aamen!”
Neetud olgu, kes nihutab paigast oma ligimese piirimärgi!”
Ja kogu rahvas öelgu: Aamen!”
Neetud olgu, kes eksitab pimeda teelt!”
Ja kogu rahvas öelgu: Aamen!”
Neetud olgu, kes väänab võõra, vaeslapse ja lesknaise õigust!”
Ja kogu rahvas öelgu: Aamen!”
Neetud olgu, kes magab oma isa naise juures,
sest ta tõstab üles oma isa hõlma!”
Ja kogu rahvas öelgu: Aamen!”
Neetud olgu, kes ühtib mõne loomaga!”
Ja kogu rahvas öelgu: Aamen!”
Neetud olgu, kes magab oma õe,
oma isa tütre või oma ema tütre juures!”
Ja kogu rahvas öelgu: Aamen!”
Neetud olgu, kes magab oma ämma juures!”
Ja kogu rahvas öelgu: Aamen!”
Neetud olgu, kes oma ligimese salaja maha lööb!”
Ja kogu rahvas öelgu: Aamen!”
Neetud olgu, kes võtab meelehead inimese mahalöömiseks."
Ja kogu rahvas öelgu: Aamen!”
Nii et siin on nimekiri needustest, mille kohta sa võid küsida:
"Mis lugu nendega on ja miks need üldse on?"
Vastus sellele peitub tõsiasjas,
et kui keegi lõi endale ebajumala ja see avastati,
või kui keegi rikkus abielu ja see sai ilmsiks,
siis seda inimest ootas ees karistus.
Veelgi täpsemalt - kividega surnuks loopimine.
Ta võeti esmalt kinni, seejärel järgnes sellele kohtuistung,
siis ametlik kohtuotsus ja selle täideviimine.
Ehk siis inimene visati kividega surnuks.
See piiblisalm räägib mehest, kes seadis ka üles ebajumala,
kuid tegi seda salaja.
Ehk teisisõnu - see polnud leitav ja seetõttu ka mitte karistatav.
Nii tekkis ka inimestel arvamus, et kui nad teevad mõne kohutava patu
aga see jääb saladuseks ja keegi ei saa teada,
siis ei järgne ka sellele mingeid tagajärgi ega karistust.
Loetud piiblilõik aga annab mõista,
et kui saadad korda salajase patu, millest keegi midagi ei tea,
siis ometi järgneb sellele teatud laadi tagajärg ja karistus.
Tavaliselt on seaduse järgi nii, et kui tapad kellegi,
võtab politsei su kinni,
sind viiakse kohtu ette ja sulle määratakse karistus,
mille vanglaametnikud täide viivad.
Antud juhul, kus kuritegu ei avastatud,
kuna see saadeti korda salajas
ja sellele ei järgnenud ei kohust ega kohtuotsust,
siis Piibel ütleb, et teatud karistus sellele siiski järgneb
ja selleks on needus.
Needus, mis ei tule inimeste, vaid deemonite kaudu.
See on see koht, kust deemonid me ellu pääsevad
ja mille kaudu oma mõjuvõimu saavutavad.
Kui sa teed teatud laadi patte ja tegu on ikka tõsiste pattudega,
kuid need ei jõua seaduse ette ega inimeste karistada,
siis ometigi koged sa karistust, milleks on needus
ja mille taga on deemonid.
Kui vaadata seda loetud piiblilõiku, siis seal mainitakse erinevaid patte.
Patte, mis toovad kaasa kõige karmimad needused,
mis mõjutavad su elu kõige enam ja on kõige hävitavamad.
Esimese asjana mainitakse siin kedagi,
kes teenib nikerdatud kuju näol mõnda ebajumalat.
See puudutab ebajumalateenistust,
okultismi ja nõidust.
See tähendab mitte Jumalasse,
vaid teistesse vaimsetesse jõududesse uskumist;
teistesse vaimsetesse meetoditesse uskumist.
Tänapäeval pole see ka karistatav.
Sa võid tegeleda okultismi, spiritismi ja nõidusega,
käia ennustajate juures,
ülistada omaenda jumalaid.
Eestis valitseb ka paganism,
kus teenitakse vanarahva vanu jumalaid.
Seadus ei karista sind, kui seda kõike teed,
kuid Piibli kohaselt järgneb sellele siiski oma karistus
ja see väljendub milleski, mis sinuga juhtub.
Sest tänu needusele on Saatanal nüüd ligipääs su elule.
Teine patt, mis toob esile ohtlikke tagajärgi,
on seksuaalpatud.
Osad neist said mainitud ka varem loetud piiblilõigus
nagu seksuaalsuhted oma kasuema või lähedaste sugulastega;
seksuaalvahekord loomadega.
Need olid patud,
mis Vana Testamendi ajal väärisid surma
läbi kividega surnuks viskamise, kui need avastati.
Kuid sageli neid patte ei avastata.
Need juhtuvad salajas kellegi voodis või magamistoas
ja keegi ei tea neist midagi, kui sa ise neist ei kuuluta.
Nii et pole ka karistust.
Kuid Piibel ütleb, et sellisel puhul läheb käiku needus
ja deemonitel on mõju su elu üle.
Kolmas tõsine patt, mida selles loetelus mainitakse,
on tapmine.
Mitte vaid otsene tapmine, mille ise korda saadad,
aga ka kellelegi tapmise eest maksmine.
Või tasu vastuvõtmine, et kedagi tappa.
Vana Testamendi karistus tapmise eest oli samuti surm.
Kui see aga jäi paljastamata, kuna tapeti salajas, kellegi teadmata...
Võib-olla küll leiti laip, aga mitte tapja,
siis inimene, kes seda tegi, ei pääsenud siiski puhta nahaga,
vaid needus tuli ta üle ja deemonitel oli mõju ta elu üle.
Tahaksin hetkeks rääkida abordist.
Ma tean, et selles osas on erinevaid arvamusi,
kuid kristlaste jaoks tähendab sündimata lapse tapmine mõrva.
Tooksin siinkohal ühe näite.
Oletame, et on üks 16-aastane neiu, kellel on oma noormees, 17-aastane
ja tüdruk jääb rasedaks.
Ta teatab sellest oma noormehele, kuid too ütleb:
"Minu oma see küll pole!
Ma ei taha selle lapsega mingit tegemist teha!
Mul on alles õpingud pooleli ja ma ei saa võtta vastutust lapse eest
Mine tee aborti, või ma jätan su maha."
Tüdruk läheb edasi oma vanemate juurde
ja annab neile teada, et on rase.
Isa-ema ütlevad: "See on su enda süü ja rumalus!
Oleksid pidanud ikka ettevaatlikum olema.
Me oleme sinu üles kasvatamisega oma töö teinud;
oleme 16 aastat investeerinud su ellu
ega kavatsegi võtta nüüd hoolt selle beebi eest, alates otsast peale.
Kui seda last tahad, pead ise temaga hakkama saama,
sest meie sind ei toeta."
Tüdruk pöördub oma õpetaja poole, kes teatab talle väga jõuliselt:
"Tead sa üldse,
et üksikvanema staatus on üks peamisi vaesuse põhjuseid.
Nii et saa sest' lapsest lahti, kuna ta rikub su karjääri
ja sa ei saa endale kunagi korralikku tööd.
Kõik su eksamid jäävad tegemata ja su elu on elu lõpuni rikutud.
Ja muide, kes sinuga veel üldse abielluda tahab, kui juba last omad?"
Nii jõuabki tüdruk arstide ja õdedeni, kes talle abordi teevad.
Las ma küsida su käest - kes on selle eest vastutav?
Kui hoolega järgi mõelda, on selge,
et kõik need inimesed olid selle lapse elu vastu
ja seetõttu on nad ka kõik osa sellest needusest.
Nad kõik saavad puudutatud deemonlikkusest
ja osa sellest needusest.
Kohtasin kord üht naist,
kes palus mul ühe koosoleku lõpus palvetada enda eest.
Teised inimesed olid ka seal ümber.
Sel naisel oli probleeme fibroomiga - kasvajaga tema üsas.
Niipea, kui ta mulle sellest rääkis, tekkis mul koheselt kahtlus
ja ma mõtlesin:
"Mul pole aimugi, millega on tegu või millest see on tingitud."
Nii et ma sosistasin talle kõrva ja küsisin: "Ega te pole aborti teinud?"
Ta noogutas vastuseks.
Seejärel küsisin, kui palju aborte ta on teinud
ja ta vastas: "Kuus."
Ütlesin seepeale, et ei saa teda aidata seal kogu koguduse ees,
kuna pidin teemasse rohkem sisse minema
ja täiendavaid küsimusi esitama.
Tahtsin teada, kas tegu oli naise ja ta abikaasa otsusega
aborteerida kõik need lapsed,
või oli tegu naise varasemate suhetega,
mis tingisid nende laste aborteerimise.
Sest sõltuvalt sellest, millest kõik alguse sai,
pidin ma ka valima viisi, kuidas seda naist aidata.
Ma pidin murdma needused ja ajama välja ebapuhtad vaimud,
kes olid sisenenud naise ellu tänu neile abortidele.
Eeldavasti tuli ka lõigata läbi erinevaid hingesidemeid,
millest rääkisin selle sarja 1.osas.
Kõik need hingesidemed eelmiste meessõpradega
tuli läbi lõigata.
See polnud midagi, mida oleks saanud kiirelt teha,
kuulutades selle fibroomi taandumist,
kuna tegu oli deemonliku tegevuse tagajärjega.
Kui me teeme ühte neist kolmest patust
ja eriti veel seda, mis puudutab ebajumalate teenimist,
hõlmates endas ka okultismi,
kõike, mis on seotud Idamaa religioonidega,
alternatiivteraapiaid ja kõike, mis on seotud New Age'ga;
akupunktuur, taoism, yin ja yang.
Kõigi nende asjadega tegeledes tõmbame enda peale needuse
ja deemonitel on hävitav mõju me elude üle.
Või kui oleme seotud seksuaalpattudega,
mis tähendab ebaseaduslikke seksuaalsuhteid
ja abielurikkumist,
mille tulemusena oled vahekorras kellegagi, kes on juba abielus,
või sa ise oled abielus,
aga omad seksuaalsuhet kellegi teisega peale oma abikaasa.
Kõik need asjad toovad needuse su elu üle
ja deemonlik mõju muutub automaatselt aktiivseks su elus.
Või kui rääkida tapmisest,
siis võib-olla vaatab meid keegi, kes on kunagi olnud seotud tapmisega
kuid kindlasti on palju neid,
kes vastutavad kas täienisti või osaliselt mõne abordi eest.
See oli otsekui hetk,
mil eemaldasid end Jumala kaitsvast ligiolust
ja sattusid deemonite mõjuvõimu alla.
Kuidas aga see needus välja näeb?
Kohtasin kord üht meest, kes tuli me Palvekliinikusse
ja ütles, et tal on suur mure.
Küsisin, mis siis temaga juhtus?
Ta ütles, et tal oli oma firma koos 25 töötajaga.
Ta oli abielus ja tal olid lapsed.
Kuid mis juhtus, oli see, et mehe sekretär armus temasse
ja hakkas temaga flirtima.
Mehele meeldis kogu saadav tähelepanu
ja ta läks sellega kaasa,
kuniks nad lõpetasid voodis.
3 kuu pärast läks mehe firma pankrotti,
ta naine jättis ta maha ning lapsed ei taha teda nähagi
ning ta ise langes sügavasse depressiooni.
Mees ütles, et ta ei oska sellest kuidagi välja tulla ja vajab abi.
Pidin selgitama talle,
et tänu abielurikkumisele läbi seksuaalsuhte
sai ta omale kaela needuse,
mis ei mõjuta ainuüksi tema isiklikku elu,
aga kõike, mida ta esindab ja mille eest seisab.
Mis tähendab ka tema firmat, peret ja kõike, mida ta omab.
See halb lugu needusega on see, et see ei mõjuta ainult sind,
aga ka sulle antud mõjuvõimu ja meelevalda;
kõike seda, kes oled ja mida omad.
Tema firma 25 töötajat polnud kindlasti mitte süüdi
oma juhi kõrvalehüppes.
Kuid ometi see mõjutas neid,
kuna nad kuulusid firmasse, mida mees omas.
Nii et ka nende elu sai hävitatud tänu oma ülemuse käitumisele.
Ka polnud mehe naine ja lapsed süüdi kõiges toimunus,
kuid ometi mõjutas see neidki,
kuna needus tabas kõike, mida mees omas või valitses.
Needus mõjutab seda, kes sa oled ja mille üle nö valitsed.
Needuse mõju võib kesta kauem, kui su enda eluiga.
Ehk kui sa oled pereisa ja sul on lapsed,
siis sa oled oma pere pea.
See tähendab, et needus puudutab nii sind,
kui kõike, mis kuulub su nö valitsemisalasse ehk su peret.
Kui sa saad vanemaks
ja sinust saab vanaisa või isegi vanavanaisa
ning sul on oma väike "hõim" ühes kõigi oma laste ja lastelastega,
siis sa oled kogu selle pere patriarh.
See aga tähendab seda,
et mis iganes needuse sa oled lasknud tulla oma ellu -
siis see mõjutab ka kõike seda, mis sulle kuulub.
Isegi su lapselapselapsi.
Piiblis on needuste kohta mitmeid näiteid.
Mõelgem korraks Taaveti peale.
Taavetil oli afäär Batsebaga.
Taavetil oli mitmeid teisigi naisi,
kuid kõik nad olid ta seaduslikud naised.
Asja iva aga oli selles, et Batsebaga oli abielus.
Taavetil oli temaga afäär ja ta oli temaga vahekorras,
nii et Batseba jäi rasedaks.
Oma teo varjamiseks kutsus Taavet Batseba mehe välja,
jootis ta täis ning saatis ta siis oma naise juurde,
lootuses, et nad magaksid omavahel.
Sest siis oleks rahvas arvanud, et Batseba mees on ta lapse isa.
Kuid isegi, et Batseba mees oli purjus,
ei läinud ta koju oma naise juurde,
vaid veetis öö Taaveti palee väravas.
Nii et kui Taavet sellest teada sai, tekkis tal plaan Batseba mees tappa.
Ta töötas selle plaani väga peenelt välja,
et jätta mulje tavapärasest lahinguolukorrast,
kui tegelikkuses Batseba mees lihtsalt kõrvaldati ja mõrvati.
Taaveti elu üle tuli kaks needust:
üks tänu abielurikkumisele ja teine tänu tapmisele.
Ja me näeme, kuidas need needused avaldasid mõju kogu Taaveti perele.
Batseba poolt ilmale toodud laps suri.
Taaveti peres oli ka palju tapmisi.
Üks tema poegadest, Amnon, magas oma poolõe Taamariga.
Taamari vend Absalom lõi sellest teada saades Amnoni maha.
Peale seda toimus mingi mäss kuninga vastu ja keegi sai veel surma.
Peale seda sai mingi hetk veel üks Taaveti poegadest surma.
Me näeme vägivalda, tapmisi ja seksuaalpatte
vohamas Taaveti peres,
kuid näeme ka nende hävitavaid tagajärgi.
Need kõik olid Taaveti patu tagajärjed,
mida me nimetame ka needuseks.
Paljud inimesed elavad needuse all.
Kohe väga paljud
ja seda tänu sellele, mida nad ise on korda saatnud,
või mida nende vanemad on korda saatnud.
Kuidas needust kõrvaldada?
Piiblis, Galaatlaste kirja 3 ptk's on öeldud,
et Jeesus sai needuseks meie eest tänu ristil rippumisele.
Vanas Testamendis, 5 Moosese raamatus on öeldud,
et neetud on see, kes ripub ristil.
Jeesus kandis need needused meie eest,
mispeale sa võid nüüd öelda, et: "Siis on ju asi lahendatud!"
Tegelikult mitte automaatselt.
Jeesus suri meie pääste ja meie tervenemise eest,
kuid ometigi elab ilmas kristlasi, kes on haiged.
Seega, me ei saa automaatselt terveks vaid seetõttu,
et Jeesus kannatas ja suri me eest.
Küll aga saab tervendamist rakendada tänu tõotusele,
et Jeesus on surnud meie eest.
Needusi ei saa automaatselt kõrvaldada,
vaid need tuleb esmalt tuua päevavalgele,
viies kõik need lood Jeesuse ette ja öeldes: "Issand, andesta meile!"
Vaid nii saab needusi murda
ja ajada deemoneid, kes neid needusi täide viivad,
inimese elust või ka mõnest perest välja.
Nii et väljapääsutee on olemas, kuigi see ei toimi automaatselt.
Tänane õpetus on osa Palvekliinikute koolitusest,
mistõttu kui sa koged,
et su elus on kui mõni needus toimimas.
Näiteks kui su ringkonnas on liiga palju inimesi,
kes surevad liialt noorelt, või kes ei saa lapsi.
Kui su pereringis esineb liialt palju majandusraskusi
ja kõik asjad kisuvad koguaeg kiiva.
Isegi uskmatud ütlevad vahel:
"See näeb küll needuse moodi välja! Kõik läheb aina viltu!"
Neil on õigus.
Asjad võivadki vahel näida needustena ja ollagi needused.
Kuid sul on võimalik leida abi.
Võta ühendust oma pastoriga, et ta palvetaks su eest
või mine Palvekliinikusse, kus viiakse läbi vabastus-sessioone.
Kui tahad seda teemat lähemalt uurida,
soovitan sul lugeda
Derek Prince'i raamatut "Õnnistus ja needus - vali ise!"
Või ka raamatuid, mis on välja antud Ellel Ministries poolt,
Peter Horrobin'i poolt nimega "Healing Through Deliverance",
mis on kättesaadav paljudes keeltes, kuigi mitte veel eesti keeles.
Küll aga inglise ja vene keeles,
nii et kui valdad üht neist keeltest, võid hankida endale selle raamatu.
Olen nende õpetuste puhul kogenud, kuidas õhk muutub sageli paksuks.
Sest korraga sa mõistad, et oledki tegelenud nende asjadega.
Oled omanud abieluväliseid suhteid,
tegelenud okultismiga,
teinud aborti ja ehk rohkemgi, kui korra
ning sa tajud kõigi nende asjade mõju oma elus
ja ühte häda, mis nendega kaasas käib.
Ja siis sa mõtled, kust küll leida abi?
Kust küll leida abi?
Tahan soovitada sulle kogu südamest otsida abi
ning paluda mõnel jumalasulasel palvetada enda eest ning aidata sind.
See tähendab küll seda,
et pead oma lood päevavalgele tooma ja rääkima neist,
kuid neid üles tunnistades saad paluda ka andestust
ning sul aidatakse murda need needused
ja kõrvaldada see deemonlik tegevus su elust.
Seda selleks, et hea tervis, rõõm, tasakaal ja harmoonia
saaks taastatud su elus.
Tahaks lõpetada selle saate palvega.
Issand Jeesus, me tuleme Su palge ette
ja täname Sind, et Sa kannatasid meie eest.
Mitte vaid meie haiguste pärast,
aga ka meie täieliku vabaduse pärast.
Et me võiks olla täiesti vabad deemonlikest mõjudest ja needustest.
Issand, Sinu ohver on kõik, mida me vajame tervenemiseks
ja taastumiseks.
Nii et me tuleme Su palge ette,
tänades Sind Su armastuse ja heade asjade eest.
Mitte Sina pole see, kes paneb meid kannatama,
vaid sa oled see, kes tahab,
et saaksime kätte oma tuleviku ja saatuse.
Sa tahad, et elaksime täiega.
Aitäh Sulle, Jeesus, selle eest.
Me tuleme Su ette ja palume, et täidaksid oma eluga me südamed,
viidates samas asjadele, mis vajavad tervendamist
ja vabastamist, et mõistaksime, mis meiega toimub.
Sina pole see, kes kannatusi toob - Saatan teeb seda,
mistõttu on ka aeg,
et võiksime kogeda tervenemist ja vabanemist
ning seesmist tervenemist.
Aamen.
Tõlge: Anne-Ly Raukas